
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 300 


14 Μαρτίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη και οριοθέτηση του αρχαιολογικού χώρου των 
θέσεων «Λαγκάδα» και «Αλωνάκι» Λεπενούς, Δή¬ 


μου Στράτου, Ν. Αιτωλοακαρνανίας. 1 

Κήρυξη και οριοθέτηση του αρχαιολογικού χώρου της 
κοίτης του χειμάρρου «Ξυλοκέρα», Δημοτικού Δια¬ 
μερίσματος Πλατανιού, Δήμου Ρίου, Ν. Αχάίας. 2 

Έγκριση του Οργανισμού Εσωτερικής Υπηρεσίας του 
Παιδικού Σταθμού Δήμου Ιστιαίας, Ν. Εύβοιας. 3 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ43/67453/4026 (1) 

Κήρυξη και οριοθέτηση του αρχαιολογικού χώρου των 
θέσεων «Λαγκάδα» και «Αλωνάκι» Λεπενούς, Δήμου 
Στράτου, Ν. Αιτωλοακαρνανίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ137/Α/26.7.85) «Κυ¬ 
βέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90). 

3. Τις διατάξεις του ΚΝ 5351/32 «Περί Αρχαιοτήτων». 

4. ΤονΝ. 1127/81 (ΦΕΚ32/Α/81) «Περί κυρώσεωςτης εις 
Λονδίνον, την 6η Μάίου 1969 υπογραφείσης Ευρωπαϊκής 
Συμβάσεως δια την προστασία της Αρχαιολογικής Κλη¬ 
ρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως διατυπώθηκε 
στηναρ. 11/20-11-2001 Συνεδρία του, αποφασίζουμε: 

Κηρύσσουμε τις θέσεις « Λαγκάδα» και «Αλωνάκι» Λε¬ 
πενούς, Δήμου Στράτου, Ν. Αιτωλοακαρνανίας ως αρχαι¬ 
ολογικό χώρο για λόγους προστασίας των εκεί ευρισκο¬ 
μένων καταλοίπων προϊστορικού οικισμού. 

Η κηρυσσόμενη περιοχή ορίζεται στο συνημμένο από¬ 
σπασμα Φ.Χ. ΓΥΣ, κλ. 1:5000, με ενιαία γραμμή και οριο- 
θετείται από τα σημεία Α, Β, Γ, Δ, Ε, Ζ, Η, τα οποία αντι¬ 
στοιχούν στο συνημμένο πίνακα συντεταγμένων. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Δεκεμβρίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΑΡΧ/Α1/Φ43/968/109 (2) 

Κήρυξη και οριοθέτηση του αρχαιολογικού χώρου της 
κοίτης του χειμάρρου «Ξυλοκέρα», Δημοτικού Διαμε¬ 
ρίσματος Πλατανιού, Δήμου Ρίου, Ν. Αχαΐας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ137/Α/26.7.85) «Κυ¬ 
βέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90). 

3. Τις διατάξεις του ΚΝ 5351/32 «Περί Αρχαιοτήτων» 

4. Τον Ν. 1127/81 (ΦΕΚ 32/Α/81) «Περί κυρώσεως της 
εις Λονδίνον, την 6η Μάίου 1969 υπογραφείσης Ευρω¬ 
παϊκής Συμβάσεως δια την προστασία της Αρχαιολογικής 
Κληρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως διατυπώθηκε 
στην αρ. 12/28-12-2002 Συνεδρία του, αποφασίζουμε: 

Κηρύσσουμε την κοίτη του χειμμάρου Ξυλοκέρας στο 
Δημοτικό Διαμέρισμα Πλατανιού, Δήμου Ρίου, Ν. Αχαΐας, 


από το ύψος του ναού του Αγίου Νικολάου μέχρι τη γέ¬ 
φυρα της Εθνικής Οδού Κορίνθου-Πατρών ως αρχαιολο¬ 
γικό χώρο για λόγους προστασίας των εκεί σωζόμενων 
αρχαιοτήτων, συγκεκριμένα ταφικών καταλοίπων γεωμε¬ 
τρικών χρόνων και κτηριακών και ταφικών καταλοίπων ελ¬ 
ληνιστικών και ρωμαϊκών χρόνων, που αποδεικνύουν την 
ύπαρξη αρχαίας πόλης στην περιοχή, πιθανώς της Αρχαί¬ 
ας Αργυρός. 

Η κηρυσσόμενη περιοχή ορίζεται στο συνημμένο από¬ 
σπασμα Φ.Χ. ΓΎΣ κλ 1:5000, με ενιαία γραμμή και οριοθε- 
τείται από τα σημεία Α,Β,Γ,Δ,Ε,Ζ,Η,Θ,Ι,Κ,Λ,Μ,Ν,Α ,τα 
οποία αντιστοιχούν στο συνημμένο πίνακα συντεταγμέ¬ 
νων. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Ιανουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 14165 (3) 

Έγκριση του Οργανισμού Εσωτερικής Υπηρεσίας του 
Παιδικού Σταθμού Δήμου Ιστιαίας, Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95 σύμφωνα με τις οποίες εγκαθιθρύθηκαν ως Β’ 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τον Οργανισμό Εσωτερικής Οργάνωσης και λειτουρ¬ 
γίας των Υπηρεσιών της Νομαρχιακής Αυτοδιοίκησης Εύ¬ 
βοιας που δημοσιεύθηκε στις 12.5.95 (ΦΕΚ407Β’). 

4. Τις δ/ξεις του Ν. 2503/97 Διοίκηση, οργάνωση, στε- 
λέχωση της Περιφέρειας ρύθμιση θεμάτων για την Τοπι¬ 
κή Αυτοδιοίκηση και άλλες δ/ξεις. 

5. Την αριθ. 5921/9-9-97 (ΦΕΚ 832/Β/97) απόφαση του 
Γενικού Γραμματέα της Περιφέρειας Στερεός Ελλάδας 
«Μεταβίβαση δικαιώματος υπογραφής με εντολή Γ ενικού 
Γ ραμματέα». 

6. Την αριθ. 210/2001 απόφαση του Δημοτικού Συμβου¬ 
λίου Δήμου Ιστιαίας «περί ψήφισης του Οργανισμού Εσω¬ 
τερικής Υπηρεσίας του Παιδικού Σταθμού Δήμου Ιστιαί- 
ας». 

7. Το αριθ. 209/2001 έγγραφο του Υπηρεσιακού Συμ¬ 
βουλίου Ο.Τ.Α. (άρθρο 5 Ν. 1188/81) με το οποίο διαβιβά¬ 
σθηκε το αριθ. 48/2001 πρακτικό αυτού «περί ψήφισης 
Οργανισμού Εσωτερικής Υπηρεσίας του Παιδικού Σταθ¬ 
μού Δήμου Ιστιαίας», αποφασίζουμε: 

Εγκρίνουμε την αριθ. 210/2001 απόφαση του Δημοτι¬ 
κού Συμβουλίου του Δήμου Ιστιαίας, που αφορά στην κα- 
τάρτισητου Οργανισμού Εσωτερικής Υπηρεσίαςτου Παι¬ 
δικού Σταθμού του Δήμου Ιστιαίας ως εξής: 

ΑΡΘΡΟ Ιον. 

Διάρθρωση υπηρεσιών 

Οι υπηρεσίες του Παιδικού Σταθμού του Δήμου Ιστιαί- 
ας, λειτουργούν σε επίπεδο Διεύθυνσης: 

Η Διεύθυνση του Παιδικού Σταθμού Ιστιαίας αποτελεί- 
ται από τα εξής Τμήματα: 

α) Τμήμα Προσχολικής Αγωγής. (Τμήματα βρεφών - 
προνηπίων - νηπίων). 

β) Τμήμα Διοικητικού - Οικονομικού. 

ΑΡΘΡΟ 2ον. 

Αρμοδιότητες Διεύθυνσης και Τμημάτων. 

Α’.- Η Διεύθυνση εποπτεύει, συντονίζει και κατευθύνει 
το Παιδαγωγικό έργο του Σταθμού και γενικά μεριμνά για 
την εύρυθμη λειτουργία του σύμφωνα με τον ισχύοντα 
Κανονισμό Λειτουργίας. 

Β’.- Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια, σε συνεργασία με το προσωπικό του 
Σταθμού. 

Γ’.- Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 


ΑΡΘΡΟ 3ον. 

Καθήκοντα Προϊσταμένου Διεύθυνσης. 

Ιον.- Είναι αρμόδιος και επιμελείται, σε συνεργασία με 
τις Βρεφονηπιοκόμους και τους Παιδαγωγούς του Σταθ¬ 
μού, για την εφαρμογή των σύγχρονων απόψεων της Παι¬ 
δαγωγικής και της Ψυχολογίας. 

2ον.- Εποπτεύει, συντονίζει και κατευθύνει το Παιδαγω¬ 
γικό έργο των τμημάτων. 

3ον.- Είναι αρμόδιος για την εύρυθμη λειτουργία του 
Σταθμού. 

4ον.- Εισηγείται στο Διοικητικό Συμβούλιο του Σταθμού 
κάθε θέμα που αφορά την λειτουργία, το προσωπικό, 
τους γονείς και την υλικοτεχνική υποδομή του Σταθμού, 
όπως: 

α) Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του Σταθμού. 

β) Το Παιδαγωγικό υλικό και τον πόσης φύσεως εξοπλι¬ 
σμό. 

γ) Τις απαραίτητες εργασίες για την επισκευή και συ¬ 
ντήρηση των κτιρίων και εξοπλισμού. 

δ) Την επιμόρφωση του προσωπικού. 

5ον.- Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού, ώστε να μην δημιουργούνται λειτουργικά προβλήμα¬ 
τα στο Σταθμό. 

6ον.- Εγκρίνει και υπογράφει τα αιτήματα των προϊστα¬ 
μένων που αφορούν ανάγκες των τμημάτων τους. 

7ον.- Συνεργάζεται αρμονικά με το Τ μήμα Διοικητικού - 
Οικονομικού, το οποίο οφείλει να παρέχει κάθε στοιχείο, 
για να διασφαλισθεί η εύρυθμη λειτουργία του Σταθμού 
και η επίτευξη των σκοπών του. 

8ον.- Επιβλέπει την τήρηση όλων των απαραίτητων βι¬ 
βλίων διαχείρισης χρημάτων- υλικού, καιτηρείτην σφρα¬ 
γίδα του Σταθμού. 

ΑΡΘΡΟ 4ον. 

Καθήκοντα Προϊσταμένου, στα Τμήματα νηπίων - 
προνηπίων - βρεφών. 

Είναι υπεύθυνος: 

1 ον.- Για την εύρυθμη λειτουργία του Τμήματος και την 
τήρηση του Κανονισμού Λειτουργίας. 

2ον.- Για την παροχή σωστής προσχολικής αγωγής στα 
φιλοξενούμενα βρέφη - νήπια - προνήπια, σε συνεργασία 
με το Παιδαγωγικό προσωπικό. 

3ον.- Εποπτεύει όλο το προσωπικό του Τμήματος, για 
την σωστή εκτέλεση των καθηκόντων τους. 

4ον.- Εισηγείται στη Διεύθυνση, τις ανάγκες του Τμήμα¬ 
τος σε προσωπικό και πόσης φύσεως εξοπλισμό καθώς 
και την επιμόρφωση του προσωπικού. 

5ον.- Είναι υπεύθυνος για τις συγκεντρώσεις προσωπι¬ 
κού και γονέων. Συζητά με τους γονείς για την πρόοδο και 
την συμπεριφορά των παιδιών τους. 

6ον.- Τηρεί όλα τα απαραίτητα βιβλία. 

ΑΡΘΡΟ δον. 

Καθήκοντα Προϊσταμένου 
Τμήματος Διοικητικού - Οικονομικού. 

1 ον.- Είναι υπεύθυνος για την προμήθεια και τον έγκαι¬ 
ρο εφοδιασμό του Σταθμού με τα αναγκαία τρόφιμα και 
υπόλοιπα υλικά που είναι απαραίτητα για την εύρυθμη 
λειτουργία του. 

2ον.- Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3ον.- Συντάσσειτις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επιδο¬ 
μάτων, προσαυξήσεων κ.τ.λ. του προσωπικού. 

4ον.- Συνεργάζεται με τον Διευθυντή για την κατάρτιση 
του προϋπολογισμού - απολογισμού - ισολογισμού. 

5ον.- Τηρεί άλατα απαραίτητα βιβλία. 

ΑΡΘΡΟ 6ον. 

Οργανική Σύνθεση Προσωπικού. 

Οι θέσεις Προσωπικού του Παιδικού Σταθμού Ιστιαίας, 
ορίζονται ως εξής: 

Α’.- ΜΟΝΙΜΟ ΠΡΟΣΩΠΙΚΟ: 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ. 

θέση 1 (μία) - Βαθμός Δ’ - Α’. 

2. ΠΕ ΝΗΠΙΑΓΩΓΩΝ. 

Θέσεις 2 (δύο) - Βαθμός Δ’ - Α’. 

3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ. 

Θέσεις 6 (έξι) - Βαθμός Δ’ - Α’. 

4. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ. 

Θέση 1 (μία) - Βαθμός Δ’ - Α’. 

5. ΚΛΑΔΟΣ ΤΕ ΠΛΗΡΟΦΟΡΙΚΗΣ. 

Θέση 1 (μία) - Βαθμός Δ’ - Α’. 

6. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ. 

θέση 1 (μία) - Βαθμός Δ’ - Α’. 

7. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ. 

θέσεις 4 (τέσσερες) - Βαθμός Δ’ - Α’. 

8. ΚΛΑΔΟΣ ΔΕ ΟΔΗΓΩΝ. 

θέση 1 (μία) - Βαθμός Δ’ - Α’. 

9. ΚΛΑΔΟΣ ΔΕ32 ΜΑΓΕΙΡΩΝ. 

Θέση 1 (μία) - Βαθμός Δ’ - Α’. 

10. ΚΛΑΔΟΣ ΥΕ14 ΒΟΗΘΟΣ ΜΑΓΕΙΡΟΥ. 

θέση 1 (μία) - Βαθμός Ε’ - Β’. 

11. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ. 

Θέσεις 5 (πέντε) - Βαθμός Ε’ - Β’. 

Β’.- ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕ¬ 
ΩΝ. 

ΜΟΝΙΜΟ ΠΡΟΣΩΠΙΚΟ: 

1. ΤΕ ΒΡΕΦΟΝΗΠΙΟΚΟΜΙΑΣ.- Θέσεις 2 (δύο) που κατέ- 
χονται από την Ελένη Αλεξίου και την Κολοβού Σμαρα- 
γδή. 

2. ΤΕ ΝΗΠΙΑΓΩΓΩΝ (προσ.) - θέση 1 που κατέχεται από 
την Μαύρου - Ζαχαρέγκα Κυριακή. 

3. ΠΕ ΝΗΠΙΑΓΩΓΩΝ (προσ.) - Θέση 1 που κατέχεται από 
την Σοφικίτου - Γ κάτζια Βασιλική. 

4. ΥΕ14 ΜΑΓΕΙΡΩΝ. - Θέση 1 που κατέχεται από την 
Σαρρή Αικατερίνη. 

5. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ..- Θέσεις 2 (δύο) 
που κατέχονται από την Αρσενοπούλου Αναστασία και 
Μαργαρίτη Παρασκευή. 

Γ\- ΕΠΟΧΙΑΚΟ ΠΡΟΣΩΠΙΚΟ: 

1. ΔΕ ΒΟΗΘΩΝ ΒΡΕΦΟΚΟΜΩΝ - Θέσεις 4 (τέσσερες). 

2. ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ.- Θέσεις 2 (δύο). 

3. ΔΕ32 ΜΑΓΕΙΡΩΝ.- Θέση 1 (μία). 

4. ΥΕ14 ΒΟΗΘΩΝ ΜΑΓΕΙΡΩΝ.- Θέση 1 (μία). 

Οι θέσεις ΠΕ Νηπιαγωγών (προσωρινός) και ΤΕ Νηπια¬ 
γωγών (προσωρινός), μετατρέπονται μόλις κενωθούν με 
οποιονδήποτε τρόπο σε θέσεις του κλάδου ΤΕ9 Βρεφο¬ 
νηπιοκόμων, σύμφωνα με τις διατάξεις του άρθρου 35 
Ν.2646/1998. 

Οι υπάλληλοι του Κλάδου ΤΕ Βρεφονηπιοκομίας του 


Παιδικού Σταθμού Ιστιαίας των οποίων έχει γίνει η μετά¬ 
ταξή τους μπορούν να ενταχθούν στον Κλάδο ΤΕ Νηπια¬ 
γωγών (προσωρινός). 

ΑΡΘΡΟ 7ον. 

Προϊστάμενοι Υπηρεσιακών Μονάδων. 

Ιον.- Κατά το διάστημα κατά το οποίο θα υπηρετούν, 
στον Παιδικό Σταθμό Ιστιαίας, Υπάλληλοι των Κλάδων ΤΕ 
Νηπιαγωγών (προσωρινός) καιΤΕ Βρεφονηπιοκομίας, ως 
προϊστάμενοι της Διεύθυνσης του Παιδικού Σταθμού Ιστι- 
αίας και των Τμημάτων βρεφών - προνηπίων - νηπίων, επι¬ 
λέγονται από τους Κλάδους ΤΕ Νηπιαγωγών (προσωρι¬ 
νός), ΤΕ Βρεφονηπιοκομίας και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
Κλάδου ΤΕ9 Βρεφονηπιοκομίας. 

2ον.- Προϊστάμενοι του Τμήματος Διοικητικού - Οικονομι¬ 
κού, επιλέγεται υπάλληλος του κλάδου ΠΕΙ Διοικητικού - 
Οικονομικού, ΤΕ17 Διοικητικού - Λογιστικού, ΔΕ Διοικητι¬ 
κού - Λογιστικού και ΔΕΙ Διοικητικού - Λογιστικού. 

ΑΡΘΡΟ δον. 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 9ον. 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στον Παιδικό Σταθμό Ιστιαίας, ανε¬ 
ξαρτήτως σχέσεως εργασίας καθώς και ορισμένο επι¬ 
πλέον αριθμό θέσεων για την κάλυψη των υφισταμένων 
και μελλοντικών αναγκών των Υπηρεσιών του Παιδικού 
Σταθμού του Δήμου Ιστιαίας. 

Η κατανομή του προσωπικού στην Διεύθυνση και τα 
Τμήματα, γίνεται πάντοτε με απόφαση του Προέδρου του 
Διοικητικού Συμβουλίου του Παιδικού Σταθμού, ανάλογα 
με τις ανάγκες των υπηρεσιών, τα προσόντα ων υπαλλή¬ 
λων, την πείρα και τις γνώσεις αυτών σε ειδικά αντικείμε¬ 
να, κατά την οποία κατανομή θα εξετάζονται και τυχόν ει¬ 
δικές ανάγκες των υπαλλήλων (μητέρα ανηλίκων παιδιών, 
έγκυες γυναίκες, τόπος διαμονής κ.τ.λ.). 

Προϊστάμενοι Διεύθυνσης και Τμημάτων ορίζονται πά¬ 
ντοτε με απόφαση του Προέδρου του Διοικητικού Συμ¬ 
βουλίου του Παιδικού Σταθμού του Δήμου Ιστιαίας. 

Οι κρινόμενοι προϊστάμενοι από το αρμόδιο Υπηρεσια¬ 
κό Συμβούλιο, σε περίπτωση απουσίας τους ή κωλύμα¬ 
τος, αναπληρώνονται από τον κατά βαθμό αρχαιότερο 
υπάλληλο της αυτής υπηρεσίας. 

ΑΡΘΡΟ ΙΟον. 

Ο Παιδικός Σταθμός Ιστιαίας μπορεί να έχει εξωτερι¬ 
κούς συνεργάτες με σύμβαση μίσθωσης έργου, των οποί¬ 
ων τα καθήκοντα και οι υποχρεώσεις ρυθμίζονται από το 
Διοικητικό Συμβούλιο του Σταθμού. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον Κανονισμό Λειτουργίας του Παιδι¬ 
κού Σταθμού του Δήμου Ιστιαίας. 

Από την ψήφιση του παραπάνω Οργανισμού Εσωτερι¬ 
κής Υπηρεσίας, προκαλείται δαπάνη σε βάρος του προϋ¬ 
πολογισμού του οικονομικού έτους 2001, οποίος ενι- 
σχύεται από τους ΚΑΠ, τροφεία, τόκους, κ.τ.λ., ύψους 
46.000.000 δραχμών, 134.996,33 Ευρώ. 

Οι επιχορηγήσεις από το Υπουργείο Εσωτερικών για 
την κάλυψη δαπανών μισθοδοσίας, λειτουργίας, συντή¬ 
ρησης του Παιδικού Σταθμού, σύμφωνα με την 82/2001 
απόφαση του Δημοτικού Συμβουλίου Ιστιαίας, μεταφέρο¬ 


νται στους λογαριασμούς 250001 και 26005 του Παιδικού 
Σταθμού του Δήμου Ιστιαίας ,της Τράπεζας Ελλάδας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 31 Δεκεμβρίου 2001 

Με εντολή Γενικού Γραμματέα Περιφέρειας 
Η Διευθύντρια κ.α.α. 

ΣΤ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




